
НАДПИСИ

Гонсало
Сантос, ..влюбен ли си в Марисела Баркеро?
Сантос
Що за глупав въпрос е това? Как бих могъл да съм влюбен в дете? Та аз спя с майка й. ..Вече ти казах, ..обичам Барбара. Тя е жената, с която живея, между мен и Марисела не може да има нищо. Доведох я в дома си, за да й помогна с образованието. ..За мен тя е свята. Свята.

Гонсало
Но се разстрои, когато повдигнах темата.

Сантос
Да! И отново ме вбеси. Защото на твоята възраст се заглеждаш по момиче, което може да ти е…

Гонсало
Дъщеря? Разликата ни не е толкова голяма. Защо я пазиш така ожесточено? Това съм аз, не съм някой непознат. Защо толкова те притеснява?

Сантос
Притеснява ме, защото се опитваш да я поквариш.
Гонсало
Не мога да те позная. Държиш се точно като ревнив мъжкар.

Сантос
Загрижен съм, както всеки баща.

Гонсало
Не. Не, Лоренсо Баркеро вече знае, че харесвам Марисела, но грубостта й към мен само го разсмива. Убеден съм, че не би се противопоставил на тази връзка.

Сантос
Губиш си времето. Тя няма да те приеме.

Гонсало
Виждаш ли? Това имам предвид. Държиш Марисела да ме отхвърли, сякаш имаш намерения към нея. ..Не, Сантос, не можеш да ме убедиш, ревността ти не е нормална. ..Ти ..имаш чувства към нея.
Сесилия
Марисела, отговори ни. Толкова ли ще ти бъде трудно да се влюбиш в Гонсало?

Марисела
Не. Ако се беше появил преди Сантос, нямаше да има никакъв проблем. Жалко. Щеше да е хубаво да съм приятелка на мъж, който… Как се нарича човек, който е  ..като Гонсало? Знаете го.

Лоренсо
Приятен.

Сесилия
Хубав, ..интелигентен, ..мъжествен.

Лоренсо
Изглежда вече си го харесала, Сесилия.

Сесилия
…За бога! Помагам на момичето да намери думата.
Марисела
Не мога да го обикна. Сантос е на първо място в сърцето ми. И никой не би го изместил. Никога няма да има по-важен от него. Сантос ..е всичко за мен.

Сантос
Привързаност, ето това чувствам. ..Искам да защитя това момиче, което цял живот е страдало. ..Беше изоставена, сърцето ми се сви, когато я видях за първи път. Обичам я, да, много я обичам, но като по-малка сестра.

Гонсало
Сега вече всичко е ясно. Ще ми помогнеш ли с нея?

Сантос
Пак се започва. За какъв ме вземаш – за посредник? Не, няма да ти помогна. Отгоре на всичко нямаш време за подобни неща. Или забрави, че се нуждаем от план за бягство?

Барбара
Извинете. Свършихте ли с мъжките разговори?

Сантос
Да. Влез.

Барбара
Заповядай, Гонсало. Кафето ..и обезболяващото, за да се отървеш от махмурлука.

Гонсало
Благодаря. Главата ми ще се пръсне.
Антонио
Кога ще ми дадеш комбинацията? Трябва да видя документите.

Федерика
Започвам работа днес, скъпи. Обещавам ти, ще направя всичко по силите си.

Антонио
Ще видим.

Федерика
Ти.. няма ли да ми дадеш аванс, за да ме стимулираш? Нещо като нагледен пример, ..като поощрение.

Антонио
Виж, ако те поощря от сега, ..няма да се стараеш достатъчно. Дай ми кода и ще те възнаградя подобаващо.

Барбара
Скъпи, нали ти казах, че говорих с Перналете? Полицаите няма да те тормозят. Хората му няма да припарят до Алтамира.

Сантос
Не вярвам на Перналете. А ако не той, ще дойдат от политическата полиция. Мелендес ме е нарочил още от столицата. ..Да отидем в Алтамира и да подготвим план за бягство през границата. Скъпа, няма да се бавя.

Гонсало
Доня Барбара, още веднъж ви благодаря, че ми спасихте живота.

Барбара
Можеш да разчиташ на мен. Приятелите на Сантос, са и мои приятели. Беше ми приятно.

Гансало
Благодаря. Извинете ме.

Барбара
Значи си влюбен в дъщеря ми. Не ми допадаш, гражданче, но ще положа усилия и ще ти се усмихвам, ..зетко. 

Гонсало
Сантос, влюбен ли си в Марисела Баркеро?

Барбара
Хуан Примито!

Косме
Приятелю, не мислех, че ще го кажа, ..но май ще се оженя тук. …Какво правиш, Поете?

Андрес
Опитвам се да пиша. Възползвам се от музата на поетите, за да се сбогувам с Хосефина. ..Представяш ли си, дори забравих думите. ..А на теб какво ти е?

Косме
Нищо. …Не ми се тръгва. До гуша ми дойде да бягам.

Андрес
Влюбен си, нали? Да не е в онова момиче ..- Мелесия?

Косме
Мелесия? Да. Хлътнал съм, както никога досега в живота си. Всеки път, щом я зърна, ми иде да грабна инструментите си и да изградя …къща, ..живот, …семейството. ..Не знам защо съм станал бунтовник? Аз не съм войник. ..Аз съм строител.

Андрес
Какви ги говориш, Косме? В този момент ..над всичко трябва да са нашите идеали, защото страната ни се нуждае от нас.

Косме
Какво да правя? Какво? …Как да спра сърцето си? Открих две прелестни очи, в които ми иде да потъна. ..Които ме карат да мечтая за друго бъдеще.

Андрес
Косме, кой би си помислил, че любовта ще ни промени така? Аз останах без думи, а теб ..те превърна в поет.

Хервасия
Наистина ли са бунтовници?

Кармелито
Да, но са много свестни. Гонсало е шефът.

Хеновева
Кармелито, знаел си, а не си ми казал.

Кармелито
Защото, бях обещал на Сантос. Той им помогна да се укрият. Но каза, че вече не са в безопасност. Най-вероятно ще потеглят тази вечер.
Мелесия
Ще си тръгнат?

Хеновева
Не плачи, те са глупаци.
Мелесия
И думичка не са ни казали.

Хосефина
Това не е честно. Защо ще заминават?
Хеновева
Това е прекалено, дядо. Току-що се запознаха. Редно е да си поговорим с тях, за да спрат с тези глупости! 

Мелесио
Стига, стига, миличка. Стига. Не казвай нищо. ..Момичетата ги е ужилила любовта, ..не знаеш колко надълбоко е влязло жилото.

Дейнджър
Балбино умря от шубе, когато бикът се приближи, не можа да го хване. ..Добре, че Дейнджър е добър каубой и го залови съвсем сам. Кажи му.
Балбино
Не се надувай, аз си свърших работата. Но най-  ми харесва конят, който язди г-н Енкарнасион. Много добре го гледа, личи си.

Дейнджър
Да не си тъп? Този жребец носи клеймото на Енкарнасион. Ако го вземеш, ще разберат веднага.

Перналете
Как ще го обвинят, че го е откраднал, ..ако се появи в друго имение? …Като заговорихме за вълка…
Антонио
Кажете вица, да се посмея и аз.

Мухикита
Антонио, тъкмо щяхме да започнем игра на домино. Ако ти се играе, ще ти отстъпя мястото си.

Антонио
Не, нямам работа с тези измамници. …Лека нощ.
Перналете
Балбино, ..колко тежи жребецът, който спомена? Защото можем да го дадем на зет ми като сватбен подарък.

Перналете
Готово. Спечелих. ..Мухикита направи нещо хубаво за страната си, игра чудесно.

Мухикита
Много сте любезен, полковник.

Дейнджър
Голям си тъпак, Балбино! Въобще не използваш главата си, за да мислиш, а само за да си плезиш езика.
Акоста
(з.к.) Полковник, полковник.

Перналете
Какво?

Акоста
Искам да ви информирам, че подкрепленията, които изпрати полковник Мелендес са тук.

Офицер
Господа, полковник, добър вечер.

Перналете
Добра да е.

Офицер
Полковник Мелендес ми нареди да наглеждаме реката. Той се опасява, че бунтовниците може да се опитат да я пресекат през нощта.

Перналете
Добре. Ще ви окажем съдействие. …Акоста!

Акоста
Да?

Перналете
Конфискувайте всички плавателни съдове. Наблюдавайте реката в посока Пилар. Ясно? ..Само не си губете времето в Алтамира и Страх, вече ги претърсихме щателно тази сутрин. Проверете брега много внимателно. Ако тези жалки бунтовници дойдат насам, ..ще ги пипнем. Няма да се размотават в моя район!
Андрес
Най-после се появи.

Косме
Къде беше, Гонсало? Поне ни кажи. Притеснихме се, цял ден се чудихме какво е станало.

Гонсало
Бях в безопасност. ..Ами вие, защо сте умърлушени?

Андрес
Проблемът е че…

Гонсало
Да, да, знам. Разбирам ви. Но сами си избрахме този път. ..Хайде, да повдигнем бойния дух. Колкото по-скоро ги победим, толкова по-бързо ще се върнем към ежедневието си. ..Ще дойде мигът, когато ..ще заживеем ..с избраниците на сърцата си.
Марисела
Не смееш да ми проговориш. Какво ти причиних, че не желаеш да ми продумаш? Лоша ли бях? Сгреших ли някъде? Защо не говориш с мен? Защо не ме наричаш „слънчице”?

Сантос
Не знам. …Права си. …Марисела, не мога да мълча. Време е да спра да отбягвам този разговор.

Сантос
Най-напред ще те помоля да ми простиш.

Марисела
Какво трябва да ти простя?

Сантос
Че ..отказвах ..да прима факта, че вече не си детето, което открих на дървото, мръсно и с разрошена коса. ..Сега си съвсем различна. Ти си девойка, която скоро ще се превърне в жена, слънчице. ..Много си красива. …Виж, …ще ми се винаги да си дете, но вече не те възприемам така. …Марисела, ..не желаех да го видя, но мъжете щом те погледнеха и се влюбваха в теб и, и... Ти си прекрасна, Марисела, порасна не само на ръст и …съвсем скоро вече няма да си до мен.
Марисела
Не, ако искаш, никога няма да се отделя от теб.

Сантос
Марисела, чуй ме. …Такъв е естественият ход на нещата, дори и сърцето ми да се къса.

Марисела
Защо, Сантос? Искам да бъда с теб. Не искам никога да се делим.

Сантос
Марисела, слушай. Не го прави по-трудно. Не знаеш какво болка ми причинява. Обичам те, …но не съм влюбен в теб.

Марисела
Защо, Сантос?

Сантос
Защото съм влюбен в друга жена.

Марисела
Не. Това е лъжа, Сантос, ти не я обичаш. Тя не е за теб.

Марисела
Не я обичаш. Всичко идва от магията, която ти е направила.

Сантос
Магиите не съществуват. Това са глупости, суеверия. Чувствата ми към нея са истински.
Марисела
Не, вещицата не те заслужава.

Сантос
Не говори така за майка си. Тя заслужава любовта и състраданието ми. Тази жена е…

Марисела
Не ми е майка!

Сантос
Добре. Щом искаш, отричай, имаш причини за това. ..Но Барбара се променя.

Марисела
Никога няма да се промени, тя е зла. И безсърдечна и ти го знаеш, знаеш го!
Сантсо
Ще се промени. Марисела, чуй, …Барбара ще стане по-добър човек, само ако е до мен. Нали се съгласи да ти върне Баркерена?

Марисела
Никога няма да ми я даде и няма да стане по-добра. Не го ли осъзнаваш? Ти си сляп и глух! Винаги ще си остане престъпница и крадла. Никога няма да е способна да изпитва чувства. След всичко, което ни причини, как е възможно да я защитаваш и обичаш?

Сантос
Защото, любовта ни помага да простим и да проявим разбиране. ..Марисела, искам да забравиш всички неща, които си си въобразила. Ти не ме обичаш. Не ме обичаш. Това е младежко увлечение. Целият живот е пред теб и той не е с мен, слънчице.

Марисела
Ти си нечестен ..и жесток. Но ако държиш да те забравя, ..добре, ..ще те забравя.

Сантос
Не си тръгвай! Слънчице…!

Хуан Примито
Моята красавица плаче, а Хуан Примито не обича да я гледа така.

Лоренсо
Марисела, какво има?

Сесилия
Остави на мен. Аз ще поговоря с нея. Ти си чети, ние жените се разбираме по-добре за някои неща. Остави.
Лоренсо
Какво се случи? ..Какво каза на Марисела?

Сантос
Току-що й разбих сърцето. Разбих и своето, болката е ужасна.
Лоренсо
Какво стана? Какво й каза?

Сантос
Разочаровах я. ..Убих всяка надежда, която е таила.

Лоренсо
Постъпил си правилно. Нямаше друг начин, Сантос.

Сантос
Не знам, ..наистина не знам. ..Надявам се някой ден тя да ми прости, защото аз сам не бих си простил за сълзите й. 

Сесилия
Скъпа, стига. Успокой се.

Марисела
Той ми каза, че …не е влюбен в мен. И че никога няма да бъде.

Сесилиая
…Това ли било? Ясно. Така е по-добре.
Марисела
Как ще е по-добре?

Сесилия
Повярвай ми, така е, ..ще видиш. Сега знаеш какво да очакваш оттук насетне и няма да храниш напразни надежди. ..Вече си свободна, скъпа.

Марисела
Свободна за какво? За да страдам още повече? Не исках да съм свободна! Не исках!

Лоренсо
Трябва да прекосите реката тук.

Мария Ниевес
Съжалявам, г-н Лоренсо. Извинете. Но ако ще пресичат оттук, ще им е нужна лодка. Онзи ден минавах наблизо и е пълно с алигатори.

Кармелито
Идвам от реката. Много е опасно. Тръгнах от Алатимра, навсякъде има войници. Покрили са цялото разстояние от Сан Фернандо чак до Пилар. Застанах наблизо и ги подслушах.

Гонсало
А с лодка?

Кармелито
Да, но проверяват всички плавателни съдове. А за капак ..има пълнолуние, луната е огромна, всичко се вижда ясно като посред бял ден.
Пахароте
Ако ще прекосявате границата, трябва да е по-нагоре, ..където няма стражи.

Барбара
Какво й каза Сантос?
Хуан Примито
Че ..не е влюбен в нея …и обича друга жена.

Барбара
Коя?

Хуон Примито
Вас, господарке.

Барбара
Сигурен ли си? Моето име ли спомена?

Хуан Примито
Да, г-жо. И то много пъти. Каза й, че ви обича. Това бяха думите му.
Барбара
Чу ли? Чу ли това? Заявил й е открито, че обича мен. Натрил й е претенциозния нос.

Хуан Примото
Моята красавица си тръгна плачейки. А г-н Сантос извика, не си тръгвай, слънчице, ..слънчице, ..слънчице.

Барбара
Слънчице? Нарекъл я е така?

Барбара
Защо държи на тези глупости? Защо я нарича „слънчице”?

Еустакия
Барбара, успокой се.

Барбара
Защо я нарича „слънчице”? Към мен не се обръща така!

Еустакия
Глупава жена! Не осъзнаваш ли, че Сантос е разбила сърцето на дъщеря ти? Той не обича нея, а теб.

Барбара
Да, но не ми казва „слънчице”.

Пахароте
Щом е толкова сложно нощем, …да тръгнем през деня? ..Твърдят, че така е избягал Косматия Педро, бандит от долините, преследван от закона.

Мария Ниевес
Не бъди глупак.

Кармелито
Не, Мария Ниевес. Пахароте е прав. Пазачите ги очакват през нощта и през деня няма да са така бдителни.

Пахароте
Помислете за това. Денем непрекъснато минават хора и животни и никой няма да ги забележи. Ако се натъкнем на войници, ще им кажем, че прекарваме добитък.

Мария Ниевес
Да. Да, така ще ги закараме до планината и ще се минат ..през границата.
Кармелито
Докато ги търсят около реката.

Лоренсо
Това е глупаво!

Сантос
Не, Лоренсо, идеята е добра.

Гонсало
Така ще го направим. Още утре ще тръгнем с добитъка.

Сантос
Чудесно. Утре е големият ден. Ние ще ги придружим.

Сесилия
Радвам се, че си тук. …Марисела не спря да плаче. ..Не желае да приеме, че Сантос ..не отговаря на чувствата й. Не успях да я утеша. Не знам какво да правя. Опитай и ти, толкова е тъжна.

Лоренсо
Скъпа, ..ти можеш да успокоиш всеки, а дори ти не си се справила. Как ще го направя аз?
Марисела
Прокълната! ..Аз съм прокълната! ..Единственият мъж, когото желая, ..няма чувства към мен. Сантос не е влюбен в мен ..и никога няма да бъде. ..Защо ми даваше надежда, че между нас ..може да има нещо?

Сантос
Отсега нататък ще те наричам ..„слънчице”. Слънчице. Защото щом се появиш и всичко светва. Ти си топла и весела и си досадна като слънцето по обед. Затова вече ..ще ти казвам, …„слънчице”.
Марисела
Не съм нито слънцето му, нито луната, аз съм нищо! Аз съм прокълната да бъда сама!

Лоренсо
Марисела, донесох ти топло какао. ..Също и кърпичка …и „бащино рамо”, за да изплачеш всичката си мъка.

Марисела
Той не ме обича. Сантос не влюбен в мен.

Барбара
Какво изпитваш към това момиче, Сантос? Гонсало Зулоага е влюбен в дивачката. Но той ще си замине, …или пък не.
Сантос
Не, ..не, не.

Марисела
Сантос, ела, ела, любими. Плувай с мен, ела. …Целуни ме, Сантос. Целуни ме.

Сантос
Не, слънчице. Не мога. Не мога, слънчице!

Барбара
Защо приятелите ти заминават, когато могат да останат тук? Това е абсурд. Перналете няма да създава проблеми. Колко пъти да повторя, ..че тук ще са в безопасност? Иначе не мога да помогна.
Сантос
Барбара, не разбираш. Политическата полиция изпрати нови подкрепления. Бдят по реката денем и нощем. Гонсало и другите трябва веднага да тръгнат към границата, няма време.
Барбара
Защо ще ги придружиш? Защо се излагаш на риск?
Сантос
Защото Гонсало ми е приятел и искам да се уверя, че ще успее. Не съм съгласен с методите им, но вярвам, че страната има нужда от промяна. Редно е да им помогна.

Барбара
Не е честно. Ще бъдеш в опасност. Моля те, не отивай, не искам да ходиш. Забранявам ти.

Сантос
Барбара, ..нищо не можеш да ми забраниш и си наясно с това.

Барбара
Ужасявам се, че може да пострадаш. Ти си животът ми.

Сантос
Не се тревожи. …Нищо няма да се случи, ще им правя компания до сутринта. Ще се върна утре.

Барбара
Обещай ми.

Сантос
Обещавам.

Барбара
Ще те чакам, Сантос Лусардо. …Ела. ..Обичам те.

Андрес
Г-жо Сесилия, часът настъпи, ще трябва да се разделим. Благодарим ви за всичко, което сторихте за нас.

Косме
Да, г-жо Сесилия, длъжници сме на хората в този дом. Благодарим ви.

Сесилия
Е, приятелите на Сантос са и наши приятели, но ..да си призная свикнах да ви виждам наоколо. …Ще ми липсвате. …Дано да се прехвърлите през границата без проблеми ..и да успеете в борбата си.

Андрес
Дано.

Сесилия
Нека бог да бъде с вас.

Марисела
Какво има? Защо сте разстроени?

Косме
Тръгваме си.

Андрес
Да, време е да бягаме.

Марисела
И Гонсало ли заминава?

Андрес
Да. Потегляме и тримата.

Гонсало
Кармелито, благодаря, че ни приехте сред вас. Пахароте – великият стратег, благодаря. Мария Ниевес –каубоят. Благодаря.
Мария Ниевес
Кармелито, приятелите ни са добре възпитани, ..но ..когато става въпрос за работа не ги бива. Да им помогнем ли с добитъка?

Кермелито
Да. Да вървим.

Пахароте
Гонсало, .. отвън сме.
Гонсало
Добре.

Марисела
Гонсало, ..тръгваш ли? И ти ли бягаш?

Гонсало
Да, Марисела.

Марисела
Глупав, ..устат клюкар! Нахалник! …Не си отивай. ..Не си отивай!

Мелесио
А вие? Няма ли да ядете?

Мелесия
Не съм гладна.

Хосефина
И аз, дядо, благодаря.

Мелесио
Трябва да се храните, когато момичетата страдат за любимия, погрозняват.

Алта Грасия
Момичета! Те идват!

Косме
Привет.

Хосефина / Мелесия
  Здравейте.

Косме
Мелесио, здравей.

Мелесио
Как я карате?

Косме
Ами, тук сме, за да…

Андрес
Ние… Дойдохме да се сбогуваме.

Гонсало
Марисела, …но ти ме мразиш.
Марисела
Да, мразя те! Не мога да те понасям. Но не искам да си тръгваш. Остани, моля те.

Гонсало
За мен ли плачеш? За мен ли? ..Предпочиташ да съм тук?
Марисела
Какво ти става? Да не си оглупял? ..Искам да останеш, имам нужда от теб.

Гонсало
Сълзите ти са най-хубавото нещо, което се е случвало в живота ми.

Марисела
Прости ми, че ти наговорих такива неща. Това, че обичам Сантос, не значи, че те мразя. Ти си добър и мил човек. Но съм неука и не знам как да се изразявам.

Гонсало
Сантос е първата ти любов ..и това те кара …да се държиш като луда, разбирам те. Едно ще ти кажа, Марисела. Искам само малко надежда. Не ме забравяй, моля те.
Марисела
Никога няма да те забравя. Откъде ти хрумна? Откакто те срещнах с теб претърпяхме толкова инциденти.

Гонсало
Да. Настъпи ме, ..падна заради мен, аз ти скъсах роклята, почти ме прегази с колелото си. Но се влюбих в теб ..като ученик, сякаш ми е за пръв път.

Марисела
Гонсало, ..откачени сме. ..И двамата. ..Приличаме си.
Сантос
Доведох я в дома си, за да й помогна с образованието. ..За мен тя е свята. Свята.
Барбара
Свята? Свети са светците, а Марисела не е от тях. Тя вече е жена и е опасна.

Сантос
Марисела.

Марисела
Сантос. Девата те доведе.

Сантос
Момичето ми. …Слънчице. 

Барбара
Тогава… аз какво съм за теб, Сантос? …Той не е влюбен в нея, но я обича …и това е рисковано.

Андрес
Не плачи. Не плачи, защото ще се върна.

Хосефина
Обещаваш ли?

Андрес
Кълна се. Ще видиш ..няма да ме заловят.

Хосефина
Толкова ме е страх. Досега …не съм се влюбвала.

Андрес
Аз ..също.

Хосефина
Наистина? Това значи, че…

Андрес
Че те обичам, Хосефина. Прехласнах се по теб от първия миг.

Хосефина
…Ето. Това ме влудява. Защо когато мъжът на живота ти се появи, трябва да замине?

Андрес
Няма да замина. Няма да замина.

Хосефина
Андрес, ..боя се да не те загубя.

Андрес
Това няма да стане. Ще бъда в мислите и сърцето ти. Ако не ме забравиш, ..няма да ме загубиш.

Хосефина
Първата ми целувка.

Андрес
Първата от милионите, с които ще те даря. ..Виж, ..това ..го написах специално за теб. ..Не, ..прочети го, когато тръгна.
Хосефина
Ще го чета всеки ден.

Андрес
Хосефина. ..Моята Хосефина.

Косме
А ти? Обичаш ли ме?

Мелесия
(фоно)

Косме
Много ли? Малко? Никак?

Мелесия
Много, ..прекалено.

Косме
Сигурен съм, че моите чувства към теб са по-силни.

Мелесия
Не тръгвай. Остани при мен.

Косме
Мислиш ли, че го искам? …Не, Мелесия, ..бих останал тук. ..Но понякога, за да постигнеш мечтите си, ..трябва да направиш саможертва.

Енкарнасион
Сандовал.

Антонио
Привет, г-не. Добре дошли на моя земя.

Енкарнасион
Твоя?

Антонио
Да, вече съм земевладелец.
Енкарнасион
Ясно.

Антонио
Хубави животни имам.
Енкарнасион
Убеден ли си, че те са твои? Ами земята? Къде са документите?

Алта Грасия
„Облаците могат да скрият слънцето, океаните могат да пресъхнат за миг. Смъртта може да ме покрие завинаги със своя покров, само пламъкът на твоята любов, който гори в мен, никога ..няма да угасне. ..С любов, Андрес.”

Хосефина
Той ме обича, обича ме, момичета! 

Алта Грасия
Да, обича те. И аз искам такъв мъж. Мъж, който да е луд по мен и да ми пише красиви стихове.
Сантос
Виждали ли сте Гонсало?

Мария Ниевес
Не, г-не, но не е в къщата на Мелесио.

Андрес
Той е в колибата на работниците.
Сантос
Още ли е там? Какво го прихваща? Трябва да тръгваме. ..Ще го извикам. Стойте тук.

Барбара
Мелкиладес! Мелкиладес!

Мелкиладес
Тук съм, господарке.

Барбара
Трябва да спреш Гонсало. Не знам какво ще правиш, но той не бива да заминава. Трябва да остане тук.

Мелкиладес
Ще сторя, каквото пожелаете. Но предпочитам да знам причината.

Барбара
Той ще съблазни Марисела ..и ще я отведе далеч. Лиглата няма да ми отнеме Сантос.

Марисела
Пази се. И не върши глупости.

Гонсало
Животът е скучен без приключения, Марисела. Предпочитам риска и опасността пред мирното съществуване. ..Такъв съм ..и няма да се променя.
Марисела
Не се променяй. Всеки е такъв, каквото е. Понякога ми се ще да бъда по-хубава, да не съм толкова глупава…
Гонсало
Но ти си най-хубавата жена, която съм срещал. Бог те е дарил с вътрешна и външна красота. И не си глупава. …Ще ти споделя нещо, преди да потегля. ..Аз съм борец по природа ..и въпреки че ..си влюбена в Сантос, ..ще се боря за любовта ти. Ти си жената на живота ми. И ще те обичам до смъртта си.

Сантос
Остави я, Гонсало!

Преводач: Вилма Карталаска

